Mavludaxon Xodjayeva

Mavludaxon Islomovna Xoʻjaeva (tugʻ. 1962-yil 4-oktyabr, Oʻzbekiston tumani, Fargʻona viloyati, OʻzSSR, SSSR) — oʻzbek pediatri, Oʻzbekiston Respublikasi Oliy Majlisi Qonunchilik palatasi III va IV chaqiriqlari deputati. Oʻzbekiston Liberal demokratik partiyasi aʼzosi.

 Biografiyasi 
Mavludaxon Xoʻjaeva 1962-yil 4-oktyabrda Fargʻona viloyatida tugʻilgan. 1985-yilda Oʻrta Osiyo tibbiyot pediatriya institutini (hozirgi Toshkent pediatriya tibbiyot instituti) pediatr mutaxassisligi boʻyicha tamomlagan.

1985—1989-yillarda Qoʻqon shahar bolalar kasalxonasida pediatr, soʻngra Qoʻqon shahar chaqaloqlar uyida, keyinchalik bosh vrach boʻlib ishlagan.

Mavludaxon Xoʻjaeva 2000-yildan 2004-yilgacha Qoʻqon shahar hokimining oila, onalik va bolalikni ijtimoiy himoya qilish boʻyicha oʻrinbosari, 2004-2014-yillarda esa Fargʻona viloyati hokimining oʻrinbosari lavozimlarida ishlagan.

2015-yilda III chaqiriq Oʻzbekiston Respublikasi Oliy Majlisi Qonunchilik palatasi, shuningdek, mehnat va ijtimoiy masalalar qoʻmitasi raisining oʻrinbosari etib tayinlandi. 2018-yilda ushbu qoʻmita raisi etib saylandi.

2018-yildan beri ixtiyoriy asosda Liberal-demokratik partiyaning Ayollar boʻyicha siyosiy kengashi Ijroiya qoʻmitasi raisining oʻrinbosari sifatida ishlaydi.

2020-yilda IV chaqiriq Oʻzbekiston Respublikasi Oliy Majlisi Qonunchilik palatasiga saylangan.

 Mukofotlari 
2018-yilda Oʻzbekiston Respublikasi davlat mustaqilligining 27 yilligi munosabati bilan Oʻzbekiston Respublikasi Prezidentining farmoni bilan Doʻstlik ordeni bilan mukofotlandi.

 Manbalar 

Turkum:Yashayotgan insonlar
Turkum:Oʻzbekiston Liberal-demokratik partiyasi a’zolari
Turkum:Oʻzbekiston Respublikasi Oliy Majlisining deputatlari
Turkum:Oʻzbekistonlik shifokorlar